
Nu dau numele companiilor, pentru că vorbim de doi giganţi. Nu vreau să am probleme. 

Acum, istoria. Ştiţi că vouă, când intraţi pe câte un site, vi se cere să bifaţi imbecilitatea aia cu „cookies”, da? 
Asta ca să conștientizaţi zi de zi, ceas de ceas și-n proporţie de masă câtă grijă are Uniunea Europeană de 
intimitatea voastră. 

De fapt cookieurile alea nu reprezintă absolut nimic. Nimeni nu poate fi identificat cu ajutorul lor, decât în 
cazuri extreme sau în cazurile în care siturile mai folosesc tehnici de programare depășite, vetuste, din urmă 
cu 20 de ani. De exemplu dacă intrai pe Yahoo! Mail, în urmă cu 20 de ani, ţi se punea pe calculator un cookie 
care conţinea în clar adresa ta de email și parola. Practic, nu doar că tu erai identificat instant la revenirea pe 
site (așa, și?) dar dacă îţi intra cineva în calculator îți putea șuti de acolo accesul la cont. 

Marea problemă legată de intimitatea datelor personale ţine de serviciile de sănătate (ne lăsăm datele de 
fiecare dată când facem analize), serviciile bancare, serviciile online de big data (Google, Facebook etc.), 
serviciile de comunicaţii etc. Aici e buba, ăștia sunt bandiții cei mari care ne trafichează datele personale. Un 


rahat de site web nu știe mare brânză despre noi, decât că ne dăm pe el și am pus la coș câteva produse. 
Așa, și? Presupunând că în spatele sitului e cineva suficient de tâmpit care să stea să analizeze sesiune cu 

acel IP. Dar tu trebuie să percepi, la modul inconștient, îirește, câ „Uniunea kuropeană are grija de tine” și 
trebuie să dai „accept” la niște prostii care nu înseamnă nimic. 

Ei bine, în urmă cu câteva luni mi-am făcut niște analize la o clinică de-asta privată la care am card de la 
muncă. Să o numim „clinica M”. O parte a setului de analize a ieșit destul de proastă, în conformitate cu felul 
în care mă simţeam atunci, așa că doamna doctor mi-a zis să iau nişte buline și să repet analizele x și y după 
vreo lună. Consecvent principiilor mele, bulinele nu le-am luat, încercând mai întâi să-mi modific dieta (fiindcă 
știam prea bine ce prostii halisem) și să mă dreg cu suplimente naturiste de la plafar. Dar după o lună mi-am 
repetat analizele la un laborator medical pe care îl am la două străzi de mine, și pe care îl știe tot românul. Să- 
| numim „laboratorul S”. Eu mi-am mai făcut ocazional și punctual diverse analize la laboratorul S, dar 
niciodată nu mi-am deschis cont online la ei, să-mi păstrez un istoric al rezultatelor. Rezultatele le luam online 
doar pe baza unui cont de unică folosință, în care nu vezi decât punctual analizele pentru care te-ai dus 
atunci. De data asta zic: „Hai să-mi fac și cont online, că s-ar putea să repet analizele x şi y de mai multe ori, 
până mă reglez.” Așa că mi-am făcut și cont online. În contul online pe care ţi-l faci la laboratorul S ești 
identificat cu CNP-ul, deci nu poţi să te identifici greșit. 

Ei bine, îmi făcui eu contul online și mi-am așteptat cuminte rezultatele. Și când mi-au venit, mi-a picat faţa. 
Nu, nu din cauza rezultatelor (parametrii x şi y începuseră să se regleze). Ci din cauză că din contul online al 
laboratorului S mi-am găsit bine-merci inclusiv rezultatele analizelor medicale comandate la clinica M. Erau 
chiar și rezultate vechi, din 2020. 

Tronau acolo de parcă totul era normal. Dar nu era. Eu, când am lăsat probele la clinica M, nu am știut 
niciodată că ei le vor trimite pentru analiză la laboratorul S și, mai mult, habar n-am avut că laboratorul S o să 
mi le păstreze cu anii, ba chiar, când o să mă prind de șmecherie, îmi va prezenta sub formă de grafice 
arătoase și colorate „progresul” (sau „regresul”) înregistrat pe diverși markeri. Și o să-mi trimită newslettere în 
care să-mi recomande, „nevinovat”, diverse tipuri de analize de parcă ar fi știut, telepatic, ce markeri în 
neregulă am eu. 

Oricum, partea bună e că în momentul ăsta știu că la clinica M analizele mă costă cam cu 20% mai scump 
decât la laboratorul S, dar că sunt același drac, așa că astăzi îmi comand constant analizele direct la 
laboratorul S, nu mi le mai fac prin clinica M. La clinica M doar vorbesc cu doctorița. 

Cam asta e cu GDPR și cu grija pe care o poartă UE pentru voi. Căţeii trebuie să-și îngreuneze accesul la 
micul lor magazin online cu banere tâmpite care le cer virtuos oamenilor să dea clickuri inutile. Dulăii îşi 
trafichează datele noastre fără nici o problemă și fac bani de pe urma lor. 

